Trelis/gawiki huggingface dataset:
Frank Lloyd Wright. Bhí Frank Lloyd Wright (8 Meitheamh 1867 – 9 Aibreán 1959) ar cheann dos na hailtirí ba cháiliúla agus ba mhó tionchar sa domhan. 
Bhí gníomhréim Wright chomh fada agus rathúil sin, leis an oiread sin stíleanna difriúla, go raibh a shaol mar aon le sraith gluaiseachtaí in áit saol fear amháin. An fachtóir coitianta leis na stíleanna uilig seo ná, dar le Wright, go raibh siad uilig forbairt den stíl orgánach. Bhí sár-tionchar aige ar ailtireacht Mheiriceá agus b'é gan dabht, an t-ailtire Meiriceánach ba cháiliúla riamh.
Luathshaol.
Mar mhac de mhinistir Baisteach agus de mháthair ón Bhreatain Beag, chaith Wright a lán dá shaol luath ar fheirm a uncail i Madison, Wisconsin. Ba bheag oideachas foirmeálta a bhí ag Wright ach léigh sé go forleathan, mar shampla téacsanna de chuid Ruskin agus Emerson ach go háirithe. Bhí tionchar mór ag scríbhneoireacht Emerson ar, ach go háirithe an bhéim a chuir sé ar féinspléachas, soirbheachas agus aonaracht. 
Tús a ghníomhréim.
An chéad comhlacht inar oibrigh Wright ná oifig "Joseph Lyman Silsbee", sa bhliain 1887 ach go gairid ina dhiaidh sin d'aistrigh sé chuig "Sullivan &amp; Adler", áit ar obair sé ar an foirgnimh amharclann Chicago. Bhí sár-thionchar ag an oifig sin ar obair Wright ach go háirithe os rud é go raibh ailtireacht orgánach i mbéal forbartha ag Sullivan. 
Saothair.
An chéad teach a thóg sé ná teach dó féin agus a chéad bhean chéile in Oak Park, Chicago, i 1889. Ba shampla é seo den 'stíl seangáin' le gnéithe Seapánacha caite isteach. 
In a dhiaidh sin do thóg sé Teach Winslow i River Forest, Illinois (1893). Mar chodarsnacht bhí sé seo mar bosca siméadrach agus tógtha le brící agus terracotta. Sa bhliain 1893 caitear amach as oifig Sullivan é toisc go raibh sé ag obair ar coimisiúin príobháideach. Tar éis seo thosaigh sé i ndáiríre ag forbairt a stíl fhéin. Chuir sé an-bhéim ar geoiméadracht, soiléireacht agus comhsheasmhacht, le phlánaí agus gnéithe trasnacha. Cé gur thóg sé ón stíl scaineagán ('shingle style') níor bhac sé le simléir ard agus na gnéithe sin. Ionad sin chuir sé béim ar néithe cothromáinta, fada, gan íad a bheith idirscortha le fuinneoga agus doirse is na gnéithe sin. 
Tá a stíl seo le shonrú i Teach Warren Hickox, Kanake, Illinois. Glaoitear an Stíl Féarthalamhach ('Prairie style') ar seo as ocht alt a scríobh Wright i 1901 sa "Ladies' Home Journal" faoin cheannteideal 'Teaglach i mbaile féarthalamhach' ("'A Home in a Prairie Town"'). Dar leis an alt, d'fhéadfadh teach mar seo bonnchló le foirm 'X', 'T', nó 'L', leis an féidireacht do leibhéil scartha agus seomra suí de airde dúbalta.
Ichiro Mizuki. Ceoltóir, cumadóir agus aisteoir Seapánach ba ea Ichiro Mizuki (水木一郎, "Mizuki Ichirou") (rugadh Toshio Hayakawa (早川俊夫, "Hayakawa Toshio") ar 7 Eanáir 1948 i dTóiceo, An tSeapáin - 6 Nollaig 2022). Bhí cúpla amhrán an-rathúil aige, mar shampla "Mazinger Z", "Babel II", "Great Mazinger", "Steel Jeeg", "Combattler V" agus "Captain Harlock". Bhain sé cáil amach sna 2000í ina phríomh-amhránaí agus liriceoir sa bhanna JAM Project.
I 1968, chuaigh Mizuki go Tóiceo, agus bhuail sé leis an cumadóir Kanae Wada. Mhol Wada dul ag caint le Nippon Columbia. Shínigh Mizuki conradh ceoil leo. Sheol sé amach a chéad singil, darbh ainm "Kimi ni sasageru Boku no Uta", i mí Meán Fómhair 1968.
Ról.
Anime
Tokusatsu
Fís-cluichí
Bacteroidetes. Tá an fíleam Bacteroidetes comhdhéanta de trí aicmí de bhaictéir atá dáilte go forleathan ins an timpeallacht, mar aon le an ithir, an dríodar, an sáile agus potóga ainmhithe. 
Go mór fada, is ar an aicme Bacteroidales atá an staidéar is mó déanta, mar aon leis an ngéineas Bacteroides (orgánach atá flúirseach
i bhfaecas ainmhithe aonteasach agus daoine san áireamh), agus Porphyromonas, grúpa orgánach a chónaíonn i mbéalchuas an duine.
Is baictéir phataigineacha bhrabúsacha iad baill den ghéineas Bacteroides. is annamh a mbíonn baill an dá aicme eile pataigineach
do dhaoine.
Orgánach. Tá mórán ciall leis an focal orgánach (fir1. gu: orgánaigh, ai: orgánaigh, gi: orgánach)
Chloroflexi. Is baictéir iad Chloroflexi a tháirgeann fuinneamh trí mheán na fótaisintéise.
Baictéir Ghram-dheimhneacha. Is iad na baictéir Ghram-dheimhneacha ná iad siúd a choimeádann an ruaim criostalvialait le linn an phróisis ruaimnithe.
Bacillus anthracis. Is baictéar gradhearfach, anaerób roghnach, slatchruthach é Bacillus anthracis.
Chrysiogenetes. Tá fíleam faoi leith tugtha don speiceas baictéarach Chrysiogenes arsenatis, glaoite Chrysiogenetes. Tá idir stíl bheatha agus bhithcheimic shainiúil aige. In ionad gnáth riospráid aeróbach a dhéanamh bíonn riospráid le arsanáit, sé sin arsanaic an-ocsaídithe, ar siúl aige.
Baintear úsáid as aicéatáit mar an deontóir leictreon. De ghnáth bíonn arsanaic tocsaineach agus dá bhrí sin bagrach don bheatha.
Graostacht. Tugtar gráisciúlacht, nó graostacht nó na focail ghraosta, ar na focail ghnáthchainte a bhfuil baint acu le cúrsaí na collaíochta, agus iad á seachaint i gcaint mhúinte. Sa Ghaeilge, bíonn sé deacair ag an bhfoghlaimeoir tuiscint cheart a fháil ar an gcuid seo den teanga, ós rud é nach mbíonn lucht na bhfoclóirí sásta iad a chur i míotar. Dá réir sin, is minic a bhaineann foghlaimeoirí úsáid as leaganacha Gaelaithe de na focail Bhéarla, agus iad amscaí go leor. Sampla samhlachúil de seo is ea an briathar "feisigh/feisiú" nach bhfuil bunús ar bith leis sa teanga thraidisiúnta: is dócha go bhfuil sé bunaithe ar cheann de na seach-chialla ("cohabitation, wedlock") a luaitear leis an bhfocal "feis" i bhfoclóir Uí Dhuinnín. I bhfoclóir Uí Dhónaill, cuirtear an nod "Lit:" leis an bhfocal "feis" sa chiall "sexual cohabitation", rud a chiallaíonn nach mbaineann an bhrí sin leis an bhfocal céanna ach i litríocht na Nua-Ghaeilge Clasaicí, agus nach féidir súil a bheith agat leis an gciall sin i nGaeilge na Gaeltachta ón bhfichiú haois.
Is í an úsáid is minicí a bhaintear as an bhfocal "feisigh" inniu ná "feisigh leat", is é sin, imigh leat, bailigh leat, gread leat, croch leat; agus is léir gur iarracht é seo leis an teilgean cainte Béarla úd "fuck off" a aistriú go Gaeilge. Sa Ghaeilge, is féidir úsáid a bhaint as an bhfocal Béarla féin: "focáil leat", ach is amhlaidh go bhfuil sin ciotach freisin. De ghnáth san am atá thart, áfach, ní dheachaigh lucht na Gaeilge i muinín na gráisciúlachta le mallacht a chur ar dhaoine, ach i dteilgeanacha cainte de chineál eile, cosúil le "spréadh ort" (leagan Ultach den "spré", is é sin, ainm briathartha den bhriathar "spréigh" atá ann), nó, go díreach, "mallacht ort". D'fhéadfaí "droch-chríoch ort" a rá freisin.
Maidir leis na focail ghráisciúla sa Ghaeilge, is dócha go bhfuil geis áirithe ar an bhfocal "striapach", a chiallaíonn "bean a mbíonn caidreamh collaí aici ag fir éagsúla", "bean choiteann", "meirdreach". Aithníonn an foclóir "Ó Ghlíomáil go Giniúint" an teilgean cainte "an t-ainm mór a thabhairt ar bhean", is é sin, ainm na striapaí a thabhairt uirthi.
Comhriachtain. Is é is comhriachtain nó caidreamh collaí ann ná teagmháil chollaí idir neach baineann agus neach fireann a bhfuil coimpeart agus clannú mar chuspóir léi. Thairis sin, áfach, bíonn daoine, bonobónna (mionsiompánsaithe) agus deilfeanna ag cleachtadh comhriachtana fiú nuair nach bhfuil an baineannach faoi éastras (ar dáir), ar mhaithe leis an sult amháin. 
Is é an teilgean gnáthchainte sa Ghaeilge a thagraíonn don chomhriachtain ná bheith ag bualadh craicinn, bheith ag bualadh leathair, nó bheith ag streachailt leathair. Is ionann cúrsaí leathair agus cúrsaí collaíochta, cúrsaí comhriachtana. Bíonn go leor cleachtas collaí eile ag na daoine, cosúil le faoiseamh na láimhe agus faoiseamh an bhéil, nach féidir "comhriachtain" a thabhairt orthu, ós rud é nach scaoiltear an síol isteach san fhaighin. Ón taobh eile de, tá a leithéid de chleachtas ann agus comhriachtain anasach nó comhriachtain tríd an tóin, ina scaoiltear an síol, de ghnáth, isteach sa reicteam.
Is gnách leis na daoine "réamhimirt leapa" a dhéanamh roimh an gcomhriachtain. Bíonn an lánúin ag cuimilt a chéile agus ag tadhall baill ghiniúna a chéile le treisiú leis an éirí collaí. Dá thoradh sin, is dual do bhall giniúna an fhir, is é sin, an bod, éirí crua, agus faighin na mná ag éirí fliuch le sreabhán. Má fhaigheann an lánúin go bhfuil a ndóthain éirí orthu, sáfaidh an fear a bhod isteach san fhaighin, agus é á bhogadh ar aghaidh agus ar gcúl arís taobh istigh den bhean. Nuair a shroichfidh an fear a shúnás, is é sin, buaic a éirí chollaí, scaoilfidh sé lena shíol, agus tríthí ag dul trí mhatáin a bhoid. Maidir leis an mbean, is féidir léise súnás a shroicheadh chomh maith, agus na tríthí ag dul trína faighin. Is é is fonn collaí ann ná an fonn chun na tríthí seo a mhothú, ós rud é go bhfaigheann an duine go bhfuil sult ar leith ag baint leo.
Aleksandr Herzen. Scríbhneoir agus réabhlóidí Rúiseach sa naoú haois déag ab ea Aleksandr Ivanovich Herzen, nó "Gertsen" (Rúisis: "Алекса́ндр Ива́нович Ге́рцен"). Saolaíodh ar an séú lá de Mhí Aibreán 1812 i Moscó é, agus fuair sé bás ar an aonú lá fichead de Mhí Eanáir 1870 i bPáras. Glactar leis gurbh eisean a thug an chéad spreagadh intleachtúil don tSóisialachas sa Rúis, agus gurbh é a thionchar indíreach ba chúis leis gur saoradh seirfigh na Rúise ó bhráca sa bhliain 1861. Chaith sé an chuid ba mhó dá shaol ar deoraíocht, go háirithe i Sasana, agus é ag foilsiú na hirise "Kolokol" ("An Clog"). Ar a dhírbheathaisnéis is fearr a aithníonn lucht léite na Rúisise inniu é, áfach. Chuir sé imeachtaí a shaoil chorraigh i míotar i dtrí imleabhar móra faoin teideal "Былое и думы/Byloye i dumy", is é sin, "Cuimhní cinn agus smaointe", a áirítear ar chlasaicigh na teanga, agus í ar an dírbheathaisnéis is tábhachtaí i stair liteartha na Rúise.
Nokia (cathair). Tá Nokia (go dtí an bhliain 1938 "Pohjois-Pirkkala" nó Pirkkala Thuaidh) suite i gCúige na Fionlainne Thiar, in aice le Tampere. Sa bhliain 2007, comhaireadh daonra 29,848 duine san áit, agus tá sí 347.8 ciliméadar cearnacha ar achar. Bunaíodh Pohjois-Pirkkala mar bhardas ar leith sa bhliain 1922, nuair a scoilteadh an seanpharóiste úd Pirkkala ina dhá leath, Pohjois-Pirkkala (Pirkkala Thuaidh) agus Etelä-Pirkkala (Pirkkala Theas), agus Loch Pyhäjärvi mar theorainn eatarthu - san am sin, teorainn nádúrtha a bhí ann, ó nach raibh droichead ná mórán caidrimh thar an loch. Sa bhliain 1938, hathainmníodh Pohjois-Pirkkala mar Nokia, agus baisteadh ainm an tseanpharóiste, Pirkkala, ar Etelä-Pirkkala.
De réir na seanteoirice, is é is ciall leis an bhfocal "nokia" ná "sáible" ("Martes zibellina", nó "sable" as Béarla), is é sin, cineál ainmhí creiche atá cosúil leis an gcat crainn. I bhFionlainnis an lae inniu, áfach, úsáidtear an focal "soopeli", a tháinig as an bhfoinse chéanna is an focal Béarla agus an téarma Gaeilge. Is beag Fionlannach inniu a shamhlaíonn sáible nó cat crainn leis an ainm sin Nokia, cé go bhfuil pictiúr an ainmhí ar armas na cathrach. Ní hé sin an t-aon teoiric atá ann, áfach. Deir na bitheolaithe inniu nach raibh sáiblí le fáil go nádúrtha i ndúlra na Fionlainne riamh, agus iad ag tabhairt le fios gurbh é an béabhar a bhí i gceist le "nokia". 
Sna 1970idí, cuireadh an dá pharóiste Tottijärvi agus Suoniemi le Nokia.
Páirc Uí Chíosóig. Tá dhá staid ann darb ainm Páirc Uí Chíosóig:
Cinedhíothú. Is é is brí le Cinedhíothú ná iarracht grúpa mór daoine a mharú. Tá an grúpa seo dírithe, de bharr a gcuid difríochtaí, idirchultúrtha nó idirchreidmheacha de ghnáth (cine, náisiúntacht, reiligiún, srl). Tá na daoine seo neamhchiontach agus gan cosaint.
Ar an 9 Nollaig gach bliain, ceiliúrtar an Lá Idirnáisiúnta Cuimhneacháin agus Dínite d’Íospartaigh Choir an Chinedhíothaithe agus um Chosc na Coire sin.  
Sainmhíniú.
Tá sainmhíniú úsáideach ar chinedhíothú sa Choinbhinsiún ar Chinedhíothú, ar ghlac Comhthionól Ginearálta na Náisiún Aontaithe leis i 1948 agus atá sínithe ag 152 rialtas go dtí 2023.
De réir an Choinbhinsiúin; bíonn cinedhíothú i gceist:
Beartanna.
Sa bhliain 2014, chuir an tAontas Eorpach a thiomantas in iúl maidir le comhsheasmhacht agus comhleanúnachas a mbeartas seachtrach agus inmheánach a áirithiú agus é ag cur i gcoinne daoine bheith ag dul saor ó phionós i gcoir an chinedhíothaithe, coireanna in aghaidh na daonnachta agus coireanna cogaidh ('bunchoireanna idirnáisiúnta').
Pórtó Ríce. Oileán sa Chairib is ea Pórtó Ríce ("Puerto Rico"). Is Comhlathas de chuid Stáit Aontaithe Mheiriceá é, ó ghlac an tír sin seilbh air ag deireadh an 19ú haois. Reáchtáladh reifrinn éagsúla ar stádas an oileáin, an ceann deireanach timpeall 1995, agus ba é an toradh ná gur fhan an t-oileán sa chomhlathas le SAM
Tá tuairim is 4 mhilliún duine ina gcónaí san oileán. Tá siad i dteideal dul ag obair agus socrú síos sna Stáit Aontaithe agus tairbhe a bhaint as cearta eile saoránachta. Is í San Juan príomhchathair an oileáin.
Tíreolaíocht.
Díomaite den phríomhoileán, Oileán Phórtó Ríce, tá dornán oileán eile ann ar cuid den chomhlathas iad, is é sin, Vieques, Culebra, Mona, Desecheo, agus Caja de Muertos, chomh maith lena lán oileán níos lú ná na cinn seo. Is iad Vieques agus Culebra an t-aon dá oileán acu siúd a bhfuil cónaí ar dhaoine iontu fud fad na bliana. Tír shléibhtiúil atá ann, agus an sliabhraon is mó, La Cordillera Central nó an Raon Láir, ar an sliabhraon is mó. Tá Cerro de Punta, an sliabh is airde in Oileán Phórtó Ríce, suite sa raon seo. Tá San Juan, an phríomhchathair, ar an gcósta thuaidh.
Stair.
Bhunaigh na Spáinnigh an chéad choilíneacht in Oileán Phórtó Ríce go luath i ndiaidh fhionnachtain an Oileáin Úir. Tháinig Colambas anseo an chéad uair sa bhliain 1493, ar an dara cuairt a thug sé ar Mheiriceá. San am sin, bhí bundúchasaigh ar an oileán a raibh teanga den fhine úd "Arawak" á labhairt acu, agus is é an t-ainm a bhí acu féin ar an oileán ná Boriken nó - mar a dúirt lucht labhartha na Spáinnise - Borinquén. Inniu féin, tugann na Pórtó Rícigh Borinquén ar a n-oileán i gcomhthéacs an tírghrá, agus is é "La Borinqueña", nó Amhrán Borinquén, an t-amhrán náisiúnta.
Meilcizidic. Prionsa Shaleim agus príomhshagart Dé (de réir Geineasas) ab ea Meilcizidic. (Eabhrais: "Malki-ẓédeq")
Prionsa. Baineann an téarma prionsa (ón Laidin "princeps"), i gcomhthéacs an ríochas, le mac nó garmhac an Rí, nó scaití fear ar bith i dteaghlach ríoga nach é an rí é.
Rí.  
Baineann an téarma rí, i gcomhthéacs monarcachta, leis an bhfear atá i gceannas ar thír nó ar phobal, de ghnáth mar gheall ar an teideal a fháil le hoidhreacht.
Mac Rí na nDeachmann. Ceann de na gearrscéalta sa chnuasach gearrscéalta Idir Shúgradh agus Dáiríre le Máirtín Ó Cadhain is ea Mac Rí na nDeachmann. Is é is brí leis an bhfocal "deachma" sa teideal ná deachú. Is é is ábhar don ghearrscéal seo ná fear óg a bhíonn ag coilleadh neada na n-éan.
Gearrscéal. Scéal atá níos giorra ná úrscéal nó úrscéalín agus a fhoilsítear ar iris nó i gcnuasach is ea an gearrscéal. 
Deirtear gurbh é Guy de Maupassant (1850-93) ba mhó a chuir an gearrscéal chun cinn sa bhFrainc. 
Gaeilge.
D'oir an sórt litríochta seo go maith don Ghaeilge, agus bhí an gearrscéal ar cheann de phríomhfhoirmeacha litríochta na Gaeilge an feadh an 20ú haois.
An Braon Broghach (Cnuasach Gearrscéalta). Cnuasach gearrscéalta Gaeilge leis an scríbhneoir Éireannach Máirtín Ó Cadhain a d'fhoilsigh an Gúm sa bhliain 1948 is ea An Braon Broghach. Cuid de luathshaothair an Chadhnaigh atá i gceist dar le roinnt léirmheastóirí agus braitear gur in "An Braon Broghach" a thagann Ó Cadhain chun aibíochta mar scríbhneoir. Roghnaigh An Club Leabhar an cnuasach mar leabhar dá gcuid. Le linn na tréimhse sin a chaith an Cadhnach sa Churrach a scríobh sé an díolaim gearrscéalta seo.
Is é is brí leis an teilgean cainte an braon broghach ná an chéad bhraon poitín a thagann as an stil nuair a bhítear ag déanamh poitín.
Aistriúcháin.
Aistríodh cuid de scéalta an chnuasaigh go Béarla sa leabhar "The Road to Brightcity" (Leagan de An Bóthar go dtí an Ghealchathair) le hEoghan Ó Tuairisc. D'fhoilsigh Poolbeg Press Bhaile Átha Cliath sa bhliain 1981 é.
Fraochán. Is éard atá i gceist leis an bhfraochán ("Vaccinium myrtillus") ná tor duillsilteach agus é ag tabhairt caora dubha cruinne a mbíonn cineál coirt ghorm orthu. Fásann an tor go leathmhéadar airde, a bheag nó a mhór, agus aithnítear ar dhuilleoga ubhchruthacha ailtéarnacha é. Bíonn an fraochán an-choitianta san áit a mbíonn ithir aigéadach a fháil, go háirithe i gcnoic Dheisceart na hEorpa, i gcoillte oscailte agus ar mhóinteáin. 
Tá caora an fhraocháin an-bhlasta, agus iad á mbácáil isteach i bpióga nó á n-ithe le bainne, le huachtar nó le siúcra. Fágann an fraochán smál doghlanta ar na héadaí, áfach. Is féidir caora fraocháin a choinneáil thar an ngeimhreadh sa reoiteoir.
Tá an fraochán gaolmhar leis an mbódhearc.
Bódhearc. Is é bódhearc ("Vaccinium vitis-idaea") an t-ainm a thugtar ar chineál tor atá coitianta i dTuaisceart na hEorpa, agus an-ghaol aige leis an bhfraochán. Tugann an bhódhearc caora inite cosúil leis an bhfraochán, ach tá blas i bhfad níos géire iontu ná i gcaora an fhraocháin, agus ní thaithníonn siad le cách. Is é an t-aigéad beansóch a fhágann an blas géar i gcaora na bódheirce, ó tá sé le fáil iontu go nádúrtha. Tá caor na bódheirce cosúil le caor an fhraocháin, ach amháin go bhfuil sí dearg.
Aigéad beansóch. Is é an t-aigéad beansóch C6H5COOH an t-aigéad carbocsaileach aramatach is simplí ó thaobh an struchtúir de. I móilín an aigéid bheansóch, tá an grúpa carbocsaileach -COOH ceangailte don fháinne beinséine C6H5-. Solad neamhdhaite criostalta é faoin ngnáthbhrú agus leis an ngnáth-theocht. Tá sé 122.12 g/mol ar mhais mhóilíneach, agus 1.32 g/cm3 ar dhlús. Is é an leáphoint atá aige ná 395 K, nó 122.4 céim Celsius, agus sroicheann sé a ghalphointe ag 522 K, nó 249 céim Celsius. Tá sé réasúnta intuaslagtha san uisce te, ach ní féidir níos mó 3.4 g den aigéad bheansóch a thuaslagan san uisce le teocht an chúig chéim Celsius fichead. 
Úsáidtear an t-aigéad beansóch agus a chuid salann, go háirithe beansóáit an tsóidiam, mar chaomhnóir bia. Amhábhar tábhachtach is ea an t-aigéad beansóch ag an tionsclaíocht cheimiceach chomh maith, lena lán comhdhúile casta orgánacha a shintéisiú.
Olltoghchán. Is éard is olltoghchán ann ná toghchán náisiúnta ina bhfuil gach suíochán dála nó parlaiminte i gceist (de ghnáth). As an toghchán seo cruthaítear parlaimint agus rialtas nua. 
I bPoblacht na hÉireann, ní mór olltoghchán a bheith ann gach cúig bliana.
Parlaimint. Is éard atá i bParlaimint ná fóram díospóireachta agus tionól reachtach.
Náisiún. Is daoine go léir a chónaíonn in aon tír nó faoi aon rialtas le chéile, nó lucht aon chine í Náisiún. Is saghas chomhphobail shóisialaigh nó chultúrtha í. De ghnáth bíonn aithne agus bunús (stair, sinsearacht agus a leithéid) amháin ag an ngrúpa. 
Go hiondúilm bíonn teanga amháin, reiligiún amháin agus cultúr amháin acu. Ach sna laethanta atá inniu ann, is féidir an teideal "náisiún" a ghlaoch ar lucht aon chine nó ar lucht as tír amháin - mar shampla,
Páirtí Ceartais agus Forbraíochta. Is páirtí polaitíochta sa Tuirc é an Páirtí Ceartais agus Forbraíochta nó Páirtí Dlí agus Cirt (Tuircis: "Adalet ve Kalkınma Partisi" (AKP)).
Tá an Páirtí i gcumhacht sa Tuirc ón mbliain 2002 go dtí an lá inniu.
Pádraig Harrington. Is mórghalfaire domhanda é Pádraig Harrington (Gaeilge: "Pádraig Ó hArrachtáin") a rugadh i mBaile Átha Cliath ar an 31 Lúnasa 1971.
Sa bhliain 2006 chríochnaigh sé ar bharr an tábla Eorpaigh ó thaobh airgid de. 
2007.
Sa bhliain 2007, bhuaigh Harrington Comórtas Oscailte na hÉireann i mí na Bealtaine, agus an Craobh PGA na hÉireann ar an 15 Iúil. 
Ansin bhuaigh sé Comórtas Oscailte na Breataine ("The Open") i Carnoustie, machaire cáiliúil gailf in Albain ar an 22 Iúil, 2007. Bhí sé ar an gcéad Éireannach le 60 bliain anuas a bhuaigh ceann de mhórchomórtais ghailf an domhain ag an am sin. 
Bhuaigh Ó hArrachtáin an "Open" arís sa bhliain 2008.
An Aill. Sráidbhaile atá suite i gContae Átha Cliath í an Aill, (Béarla: "The Naul"). 
Bhí Séamus Ennis ina chónaí san Aill sna 1980idí. ‘Easter snow’ an t-ainm a bhaist sé ar an bpíosa talún a bhí aige féin agus a dheirfiúr Ursula os comhair na reilige mar a raibh péire carbhán, nó tithe soghluaiste, acu. 
Reáchtáltar "Scoil Shéamuis Ennis" san Aill gach Fómhar.
Canis Canem Edit. Físchluiche eachtraíochta tríú pearsa é Canis Canem Edit (Laidin: "Madra ag ithe madra", nó, mar a deirtear as Gaeilge, "Ding den leamhán a scoilteann an leamhán"), nó "Bully", ("Bulaí" nó "Maistín"), mar a thugtar air sna réigiúin nach n-úsáideann an líne phasailtéarnaithe. hEisíodh an cluiche le haghaidh úsáide ar PlayStation 2 de réir na scéime thíos:
Tá sé pleanáilte go n-eiseofar an leagan le haghaidh Nintendo Wii agus Xbox 360 ar an 4 Márta 2008.
Is é an rangú a fuair an cluiche ó PEGI, nó an tIonad Faisnéise Pan-Eorpach um Chluichí, ná 16+, is é sin, ní mholtar do dhaoine is óige ná sé bliana déag an cluiche a imirt.
An Post. Is comhlacht Éireannach é An Post, a sholáthraíonn an tseirbhís phoist i bPoblacht na hÉireann. Seirbhís náisiúnta atá ann, faoi stiúradh rialtas na hÉireann. Na seirbhísí a chuirtear ar fáil ná post agus litreacha, beartanna agus seirbhís taisce.
Tá ceanncheathrú an chomhlachta suite in Ard-Oifig an Phoist ar Shráid Uí Chonaill, i mBaile Átha Cliath.
Noam Chomsky. Teangeolaí, fealsamh, gníomhaí polaitiúil, údar agus léachtóir as Philadelphia, S.A.M. é Noam Chomsky (a rugadh ar an 7 Nollaig 1928). Tá an chuid is mó dá shaol caite aige ar an Massachusetts Institute of Technology, i gCambridge, Massachusetts, S.A.M.
Cé go bhfuil mórchuid a ama sna hochtóidí agus sna nóchaidí caite aige ag scríobh ar pholaitíocht (go deimhin, thosaigh sé ag scríobh ar pholaitíocht i rith Chogadh Vítneam), bhain sé a chlú amach i 1955 lena leabhar "Logical Structures of Linguistic Theory", a chuir tús le scoil nua teangeolaíochta: "Transformational Generative Grammar".
Joey Barton. Is peileadóir sacair é Joey Barton. Imríonn sé faoi láthair do Newcastle United F.C.. D'imir sé cheana le Manchester City.
An tAonach. Is baile é Aonach Urmhumhan nó an tAonach (Béarla: "Nenagh") atá suite i gContae Thiobraid Árann. Baile contae Thiobraid Árann Thuaidh atá ann.
Cumann Merriman. Cumann litríochta is ea an Cumann Merriman, atá ainmnithe in ómós do Bhrian Merriman, údar dáin cháiliúil, raibiléiseach na hochtú aoise dhéag, Tá sé mar aidhm ag Cumann Merriman, suim a chothú in gach gné de chultúr na hÉireann: an Ghaeilge, an stair, an litríocht, an rince, an ceol is ar eile. Ó cuireadh ar bun i 1967 é, tá sé mar aidhm aige suim a chothú ins an bhfile agus i stair is traidisiún Thuamhan.
Eagraíonn an Chumann dhá fhéile litríochta gach bliain, sa samhradh agus sa gheimhreadh. Tá Cumann Merriman buanaithe mar institiúid Éireannach
Scoil Gheimhridh Merriman.
Bíonn níos mó béime ar litríocht na Gaeilge ag an scoil geimhridh. Reachtáiltear Scoil Gheimhridh Chumann Merriman gach bliain ag an deireadh seachtaine is gaire do Lá ‘le Bríde. Reachtáileadh an chéad Scoil Gheimhridh san Aonach i gContae Thiobraid Árann, i 1969.
An Scoil Samhraidh.
Reachtáiltear Scoil Samhraidh Chumann Merriman sa tseachtain dheireanach de mhí Lúnasa i ndúthaigh Tuamhumhan.
Comórtas Oscailte na Breataine. Sraithchomórtas gailf is ea Comórtas Oscailte na Breataine (Béarla: "British Open" nó an "Open Championship"), a imrítear sa Bhreatain gach mí Iúil.
Máirtín Ó Muilleoir. Iriseoir Gaeilge as Béal Feirste é Máirtín Ó Muilleoir(rugadh 1 Eanáir, 1959 ). Foilsítear a altanna go minic in "Lá Nua". Is comhairleoir cathrach agus iarardmhéara de chuid Sinn Féin é i mBéal Feirste. Is fear gnó rathúil é le baint mhór aige le cúrsaí foilsitheoireachta.
Cúrsaí gnó.
Sa bhliain 1997, cheannaigh Ó Muilleoir cuid den "Andersonstown News", comhlacht a cheannaigh an "Irish Echo" i gCathair Nua-Eabhrac go gairid ina dhiaidh sin. Tá lámh aige fosta i ngnólachtaí eile in Éirinn agus i Meiriceá. Bhí sé ina stiúrthóir ar Northern Ireland Water ar feadh tamaill chomh maith.
Jackie Healy-Rae. Ba pholaiteoir Éireannach as Ciarraí é Jackie Healy-Rae (Rugadh é 9 Márta 1931, bhásaigh 5 Nollaig 2014. D'éirigh sé as Fianna Fáil sa bhliain 1997, agus ghníomhaígh sé faoi scáth "Fhianna Fáil Neamhspleách." B'athair é leis an TD Michael Healy-Rae. Cailleadh é i Mí na Nollag 2014, tamall tar éis dó fógairt nach rithfeadh sé sa chéad olltoghchán eile.